|  |  |  |
| --- | --- | --- |
| **Ime i prezime učitelja/nastavnika:** Martina Lovrić | | |
| **Razredni odjel:** 6.ab | **Red. broj. sata:** 129. | **Nadnevak:** 29.5.2024. |
| **Naziv nastavne jedinice:** | Imperativ | |
| **Nastavno područje/područja:**  hrvatski jezik i komunikacija | **Tip nastavnoga sata:**  obrada | **Nastavni oblici:**  frontalni rad  rad u paru  individualni rad |
| **Ishodi predmetnog kurikuluma:** | **HJ A.6.5. Učenik oblikuje tekst i primjenjuje jezična znanja o promjenjivim vrstama riječi na oglednim i čestim primjerima.**  **HJ A.6.3.** Učenik čita tekst, uspoređuje podatke prema važnosti i objašnjava značenje teksta. | |
| **Međupredmetne teme** | UKU B.3.1. uz povremenu podršku učenik samostalno određuje ciljeve učenja, odabire strategije učenja i planira učenje  UKU D.3.2. ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć  IKT A.3.1. samostalno odabire odgovarajuću digitalnu tehnologiju  OSR B.3.2. razvija komunikacijske kompetencije i uvažavajuće odnose s drugima | |
| **Razrada ishoda:** | – prepoznaje imperativ u rečenici  – upotrebljava u govoru i pismu glagolske oblike za izricanje načina: imperativ  – određuje vrijeme, osobu i broj zadanim glagolskim vremenima i imperativu  – govori i razgovara o pročitanim i poslušanim tekstovima  – provodi (i, gdje je potrebno, bilježi) glasovne promjene u riječima  – izdvaja važne podatke iz čitanoga teksta | |
| **Zadaće:** | | |
| 1. obrazovne | Učenik će:  prepoznati primjere perfekta, prezenta i futura prvog te infinitiva u pjesmi,  uočiti razliku između glagolskog vremena i glagolskog načina,  zadanim glagolima u rečenici odrediti osobu i broj,  objasniti tvorbu imperativa,  primijeniti znanje o tvorbi imperativa na novim primjerima na nastavnom listiću  primijeniti različite strategije učenja. | |
| 1. odgojne | Učenik će:  radom uvažavati potrebe i osjećaje drugih,  razvijati toleranciju na različita mišljenja te  razvijati svijest o potrebi jezične kulture | |
| 1. funkcionalne | Učenik će:  razvijati sposobnosti pravilnoga pisanja i govora,  razvijati vještine slušanja i govora,  stjecati samopouzdanje i osjećaj samopoštovanja. | |
| 1. komunikacijske | Učenik će:  pogledati video, pročitati tekst i pjesmu i objasniti njihovo značenje,  i razgovarati o pogledanome i pročitanome  naučeno gradivo će staviti u odnos s dosadašnjim spoznajama o jeziku,  uspostaviti komunikaciju s učiteljicom i drugim učenicima. | |
| **Nastavna sredstva**  **i pomagala:** | Udžbenik, bilježnica, radna bilježnica, računalo, pametna ploča, nastavni listići, izlazna kartica | |
| **Nastavne metode:** | razgovor, video i zvučni zapis, čitanje i rad na tekstu, slušanje, gledanje, pisanje | |
| **Postupci i oblici vrednovanja i samovrednovanja:** | vršnjačko vrednovanje  vrednovanje kao učenje, samovrednovanje: minuta za kraj | |

|  |  |
| --- | --- |
| **Tijek sata (artikulacija)** | |
| **Motivacija:** | Učiteljica učenicima pušta dio pjesme Put ka sreći Gorana Bare.  Pažljivo poslušajte riječi pjesme pa ćemo o njoj razgovarati.  Sviđa li vam se pjesma? Jeste li je već čuli?  Koja je poruka pjesme? |
| **Osvježivanje prethodnih predznanja** | Analiziramo pjesmu Put ka sreći i ponavljamo glagolska vremena.  Promotrimo prve dvije strofe ove pjesme.  Pronađite u pjesmi tri perfekta. Kako zovemo perfekt koji nema pom. gl. biti?  Odredi vrijeme podcrtanim glagolima (gleda, je).  Pronađi u pjesmi primjer futura prvog.  U refrenu / napjevu (objašnjavanje pojma) pjesme nalaze se tri glagolska oblika koja do sada nismo obradili.  Po čemu se glagoli živi, budi i stoj razlikuju od ostalih podcrtanih glagola?  Što izriču? (učenici uočavaju da glagoli izriču način na koji govorna osoba osoba obraća nekoj drugoj osobi - zapovjed i savjet) |
| **Najava teme:** | Cilj je današnjega sata uočiti obilježja imperativa kao glagolskog načina.  Imperativ (naslov na prezentaciji) |
| **Priprava polaznoga teksta, interpretativno čitanje i kratka interpretacija polaznoga teksta** | Čitanje polaznog teksa pod naslovom Imperator i imperativi (objašnjavanje pojma imperator)  Razgovor o tekstu prema pitanjima iz rubrike Razmisli i odgovori.  Što se dogodilo Klari nakon učenja?  U koga su se pretvorili članovi njezine obitelji?  Kako se osjećaš kada tebe dočeka popis obaveza?  Koju poveznicu možemo napraviti između imperativa i imperatora? |
| **Zapažanje novih jezičnih činjenica** | Heuristički razgovor  Učenici proučavaju u udžbeniku rubriku Pročitaj, istraži, zaključi (str. 90) te uparuju rečenice (iz pročitanog teksta) u kojima je uporabljen imperativ s odgovarajućim značenjem.  Učenici zaključuju što je glagolski način te izvode definiciju imperativa. Objava i korekcija odgovora. Zapisivanje u bilježnicu s prezentcije. |
| **Otkrivanje ostalih važnih činjenica** | Učenici uz pomoć konjugiraju glagol oprati. Uočavaju nove činjenice.  Koje osobe nemaju oblik za imperativ? Zašto?  Možemo li izravno zapovjediti 3. osobi, odnosno negovornoj osobi?  Kako možemo izreći zapovijed ili molbu 3. osobi? Koju česticu moramo koristiti?  Učenici rješavaju nastavni listić 1 te izvode zaključak da se kod nekih glagola u imperativu događju glasovne promjene.  Kako ćemo konjugirati imperativ pomoćnih glagola? (konjugacija glagola biti i htjeti)  Učenici promatraju i zaključuju razliku prezenta i imperativa. |
| **Sinteza** | Učenici u zadanim primjerima (udžbenik) iznova uočavaju te ponavljaju (na glas) pravila vezana uz korištenje, tvorbu i konjugaciju imperativa te pojave koje se događaju kod nekih glagola u imperativu. |
| **Ponavljanje i uvježbavanje** | Učenici u paru rješavaju nastavni listić 2  Učenici dopunjavaju rečenice odgovarajućim oblikom imperativa, prepoznaju rečenice u kojima je imperativ, sprežu pom. gl. biti i pom. gl. htjeti imperativu.  Provjera odgovora.  Učenici na prezentaciji čitaju pjesmu Opomena A.B.Šimića. Određuju imperative u  pjesmi. |
| **Vrednovanje** | **Vrednovanje za učenje:** učiteljeva povratna informacija učenicima tijekom rješavanja zadataka  **Vrednovanje kao učenje** uspoređivanje vlastitih odgovora s odgovorima vršnjaka, munita za kraj - izlazna kartica  **Vrednovanje naučenoga** analiza domaće zadaće, usmena provjera |
| **Zaliha** | Recept za pizzu - pronađi imperative. |
| **Domaći uradak** | Učenici trebaju riješiti imperativ u radnoj bilježnici do sljedećeg sata hrvatskoga jezika. |

Plan ploče

**IMEPRATIV**

**– glagolski načini** – glagolski oblici kojim se izriče odnos govorne osobe prema vršenju

radnje

**– imperativ (zapovjedni način)** – glagolski način kojim se izriču zapovijed, zabrana, savjet,

opomena, poticaj i molba

**Sprezanje glagola u imperativu**

jednina množina

1. **---** 1. **Operimo** posuđe!

2. **Operi** posuđe! 2. **Operite** posuđe!

3. **Neka** brat **opere** posuđe! 3. **Neka** braća **operu** posuđe!

-kod nekih glagola u imperativu dolazi do glasovnih promjena.

Imperativ pomoćnih glagola

**BITI**

1. / 1. budimo
2. budi 2. budite
3. neka bude 3. neka budu

**HTJETI**

1. / 1. htjednimo
2. Htjedni 2. htjednite
3. Neka htjedne 3. neka htjednu

**NASTAVNI LISTIĆ 1 – Imperativ**

1. **Dovrši sprezanje te plavom bojom oboji nastavke.**

**a) skuhati**

Jednina množina

1. **---** 1. **Skuhajmo** čaj!

2. **Skuhaj** čaj! 2. **\_\_\_\_\_\_\_\_\_\_\_\_\_** čaj!

3. **Neka** mama **\_\_\_\_\_\_\_\_\_** čaj! 3. **\_\_\_\_\_\_\_** mama i teta **\_\_\_\_\_\_\_** čaj!

**b) piti**

jednina množina

1. **---** 1. **Pijmo** čaj!

2. **Pijø** čaj! 2. **\_\_\_\_\_\_\_\_\_\_\_\_\_** čaj!

3. **\_\_\_\_\_\_\_** teta **\_\_\_\_\_\_\_\_\_** čaj! 3. **\_\_\_\_\_\_\_** tete **\_\_\_\_\_\_\_** čaj!

**2. U sljedećim primjerima imperativni nastavci jesu: -ji, -jimo, -jite.**

**a) Poveži oblik glagola u imperativu s odgovarajućim nastavkom.**

pisati > pišimo **-ji**

micati > mičite **-jimo**

dizati > diži **-jite**

**b) Prepoznaj koji se glas stopio s glasom *j*.**

pisati > pišimo \_\_\_\_ + J = Š

micati > mičite \_\_\_\_ + J = Č

dizati > diži \_\_\_\_ + J = Ž

**NASTAVNI LISTIĆ 2 – Imperativ**

**1. Dopuni rečenice imperativom pomoćnih glagola *biti* i *htjeti*.**

Mama mi govori: „\_\_\_\_\_\_\_\_\_\_\_ poslušan u školi!” A kad dođem u školu, učiteljica već s

vrata dovikuje: „Djeco, \_\_\_\_\_\_\_\_\_\_\_\_ malo tiši!” Naravno, bili bismo mi tiši da s nama u

razredu ne sjede dva najveća svjetska brbljavca: Ivo i Goran. Učiteljica zapiše naslov na

ploču, a jedan od njih se sjeti jučerašnjega ručka pa se okrene k drugom. Tada netko šapne:

„Psssst, \_\_\_\_\_\_\_\_\_\_\_\_\_\_\_\_ svi malo tiši!”

Njih se dvojica ne obaziru, no zato se učiteljica rasrdi i započne monolog o želji za

znanjem. Uvijek ga važno završi: „\_\_\_\_\_\_\_\_\_\_\_\_\_\_\_\_ slušati pa ćete bolje upamtiti.” A meni

dođe da joj kažem: „Učiteljice, mi volimo biti poslušni i želimo znati, ali Ivo i Goran ne mogu

zatvoriti usta. Pomozite im! Neka i oni bar jednom vide kako je lijepo učiti.”

**2. a) Podcrtaj u tekstu još 2 glagola u imperativu.**

**b) Ispiši ih te svakom odredi osobu i broj!**

GLAGOL U IMPERATIVU OSOBA I BROJ

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

**LISTIĆ ZA SAMOVREDNOVANJE – Imperativ**

MINUTA ZA KRAJ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime učenika)

Promisli i zapiši:

Kako i kada ćeš koristiti imperativ u svakodnevnoj komunikaciji?

Na što ćeš posebno obraćati pozornost nakon današnje lekcije?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_